שיחה:ישראל הלפרין (הרצליה)

message: לדעתי, הביוגרפיה של הרב הלפרין איננה מכילה פרט בולט דיו כדי להצדיק קיום ערך אודותיו בויקיפדיה. כמוהו יש בישראל פעילים רבים. גם התואר "יקיר הרצליה" אינו מספיק, שכן עיריות בישראל מעניקות תואר זה למאות ואלפי אנשים בכל שנה. יואב ר. - שיחה 11:55, 6 באפריל 2017 (IDT)
replies: text: "אין הנחתום מעיד על עיסתו", אני כתבתי את הערך ולפיכך אני נוגע בדבר. אך למרות דברי יואב סבורני כי ראוי האיש לערך ויקיפדי. הרב ישראל הלפרין הוא לכל לראש רב קהילה חשובה בישראל המונה כמאה משפחות לפחות. יחד עם זאת הוא מנהל בית חב"ד ופעילות שוטפת בענייני יהדות וחסידות, כל זאת הוא מנהל ביד רמה. הוא עומד בשורה אחת עם רבני חב"ד (אתה יכול לראות זאת גם בערך "הזרם המשיחיסטי בחב"ד"). הוא נחשב לבולט מאוד בין חשובי חסידי חב"ד. הוא מנהל את אחד בתי החב"ד הפעילים ביותר בישראל והוא מנהלו ביד רמה, בפעילויות שונות ומגוונות, וכל הכתוב בערך הוא מעט מזעיר. גם ברמה הארצית הוא חבר הנהלת ארגון צעירי אגודת חב"ד, והוא עומד בראש המטה לשלימות הארץ מטעם חב"ד באופן רשמי, בין היתר הוא גם מנהל מטה חגיגות הרמב"ם – תחת צא"ח. ביכולתך לשאול כל חסיד חב"ד בישראל (ואפילו בעולם) והוא יציין בפניך שהוא מחשובי חסידי חב"ד. גם בהרצליה הוא מעורב מאוד בחיים החברתיים – אני מתכוון בעיקר לפעילות העזרה לנזקקים, שנאמדת בדמים מרובים (ולא בבית תמחוי פרטי ועלום שם) – , ואף חילונים נוטלים חלק בפעילותו, זאת אני כותב מידיעה (אני גר בהרצליה). גם בהיקף הארצי, הוא שיצר את הסיסמה "ביבי טוב ליהודים" בבחירות בשנת תשנ"ו, והוא ניהל את הקמפיין אז. דוגמא נוספת, בזמן מלחמת צוק איתן הוא דאג לאספקה של מוצרי נקיות וקוסמטיקה, מזון ועוד ועוד לחיילי צה"ל בחזית. כמובן שהרבה תרמו אז, אבל בהרצליה הוא הביא זאת לפועל, והוא גם פועל בזאת כנציג הרשמי של חב"ד. אמנם הוא בעיקר עוסק בפעילות דתית, של קירוב יהודים, אך גם פעולות אלו ראויות לציון. כל זה מביאני לסבור כי ראוי הוא לערך. הרצלייני - שיחה 01:36, 7 באפריל 2017 (IDT)
replies: text: : כל הדברים הנ"ל הם רק חיזוק לכך שאין חשיבות אנציקלופדית לערך הזה. יוניון ג'ק - שיחה 02:36, 7 באפריל 2017 (IDT)
replies: text: :: ‏אני מבקש אתכם להבהיר לי (אני חדש כאן), מיהו הראוי לערך. כי אינני מצליח להבין, הלא הוא (1) רב קהילת חב"ד הרצליה. (2) רב בית הכנסת המרכזי של שכונת נווה עמל בהרצליה. (3) השליח חב"ד הראשי של הרצליה. (4) חבר הנהלת צעירי אגודת חב"ד. ועוד ועוד כמפורט למעלה ובפנים הערך. האם כל זה אינו סיבה מספקת? אם לא, אזי אדרבה ואדרבה, החכימוני נא מה ראוי. הרצלייני - שיחה 08:28, 7 באפריל 2017 (IDT)
replies: text: ::: בוויקיפדיה של חב"ד בוודאי שהרב הלפרין ראוי לערך, אך כאן זוהי ויקיפדיה כללית העוסקת בכל דבר וכל עניין ונורמות ההכללה של ערכים בה הן שונות ומחמירות מזו הראשונה (אם היתה קיימת). בכל מקרה, אם תצליח להביא משתמש בעל זכות הצבעה כאן (כלומר בעל ותק והיקף פעילות מסוימים) לכתוב כאן את הסכמתו עם נימוקי החשיבות האנציקלופדית שציינת, אזי הערך לא יימחק (בכפוף לכך שלא תיפתח הצבעת מחיקה עליו). יואב ר. - שיחה 09:05, 7 באפריל 2017 (IDT)
replies: text: :::: , ראשית כל - ברוך הבא. שנית - בויקיפדיה קיימים עקרונות וקווים מנחים ליצירת ערכי אישים, המפרטים על מי ראוי לכתוב ערך, ואתה מוזמן לקרוא ולהתרשם בעצמך. יחד עם זאת, ישנו גם נוהג לא כתוב, שהשתרש על סמך ניסיון העבר - דיונים בדפי שיחה של ערכים אחרים, הצבעות וכד'. למשל: על רב עיר של עיר גדולה ראוי לכתוב ערך, אבל על רב שכונה לא. שלישית - מטרת דפי השיחה בויקיפדיה היא לקיים דיונים. אם אתה סבור שהצדק איתך, ושאכן יש חשיבות אנציקלופדית לערך - אתה מוזמן להציג את טיעוניך. למשל: להסביר מדוע נשוא הערך כן עומד בעקרונות ובקווים המנחים ליצירת ערכי אישים, או, אם אתה מסכים שאיננו עומד בהם, להסביר מדוע יש להחריג אותו מהם. מקווה שעזרתי במשהו... בברכה, יוניון ג'ק - שיחה 09:40, 7 באפריל 2017 (IDT)
replies: text: :::::הבנתי. תודה על ההבהרה וההפניה. הרצלייני - שיחה 11:05, 7 באפריל 2017 (IDT)‏‎
replies: text: :::::: האמת שאני מדפדף כאן בויקיפדיה, אני רואה ערכים רבים שפחותים ממנו. הוא דמות פעילה ובולטת בחב"ד, ולמרות כי (ואיני מכזב) לרגע השתכנעתי מכם, אך עדיין סבורני כי ראוי הוא לכך. אמנם הוא לא רב העיר, אבל הוא כל כך מעורב בחיים הדתיים בהרצליה עד כי נדמה לי שיותר מרב העיר עצמו הרב יעקובוביץ'. וכך גם בחב"ד, הוא עומד בשורה אחת של כבוד עם הרב וילשנסקי והרב וולפא. כל זאת אני יכול להוכיח בנקל, אולי זה ראוי לשיפוץ או תיקונים, אבל לגופו של עניין דומני כי לו נאה ולו יאה. להחלטתכם! הרצלייני - שיחה 22:32, 7 באפריל 2017 (IDT)
replies: text: ::::::: , קיומם של ערכים רבים פחותים יותר אינם בהכרח הוכחה לכך שערך זה הוא בעל חשיבות, מאחר ויותר סביר להניח שגם הערכים האחרים הם חסרי חשיבות אנציקלופדית ושגם אותם יש למחוק. לכן, השוואה איננה דרך טובה להבהרת חשיבות. אם עדיין לא קראת, אני מציע שתקרא את אופן הבהרת החשיבות הנהוג בויקיפדיה. בברכה, יוניון ג'ק - שיחה 22:41, 7 באפריל 2017 (IDT)
הרצלייני אם תוסיף סימוכין לערך (ויקיפדיה:הערות שוליים) זה יעזור להבהיר את החשיבות שלו. רק אבהיר לכולם ששכונת נווה עמל בהרצליה היא השכונה הכי גדולה בעיר, ומושא הערך הוא גם שליח חב"ד ראשי של העיר (הרצליה, לא עיר קטנה). אז דווקא כן רואה כאן חשיבות אנציקלופדית. – אסף (Sokuya)שיחה 16:53, 12 באפריל 2017 (IDT)

text: לא לכל רב עיר רשמי יש חשיבות, אז מה החשיבות לשליח חב"ד לעיר??? Eladti - שיחה 17:21, 12 באפריל 2017 (IDT)
thread_title: פתיחת דיון חשיבות אנציקלופדית